З Першаярархам УГКЦ саслужылі мітрапаліты і члены Пастаяннага Сіноду, якія суправаджалі Ўладыку Сьвятаслава падчас яго візіту ў Апостальскую Сталіцу, ды іншыя ўладыкі, Прэфект Кангрэгацыі Ўсходніх Цэркваў кардынал Леанарда Сандры, і Генеральны Сакратар Сіноду Біскупаў Каталіцкай Царквы Архібіскуп Нікола Этэеровіч. На набажэнстве былі таксама сакратар Папскай Рады па справах еднасьці хрысьціянаў а. Мілан Жуст, прадстаўнікі Рымскай курыі, грэка-катліцкія сьвятары, якія навучаюцца ці служаць у Італіі, а таксама тыя, што прыбылі на гэтую падзею з Украіны і іншых краінаў. На супольную малітву з новым украінскім першаярархам сабраліся манахі з усіх супольнасьцяў УГКЦ, якія маюць свае дамы ў Рыме, і шматлікія сьвецкія вернікі. Былі таксама прадстаўнікі духавенства і манаства з іншых Цэркваў свайго права, прадстаўнікі дыпламатычнага корпусу. Сьпяваў хор семінарыстаў, якія навучаюцца ў папскіх калегіях.